b"\n_START_ARTICLE_\nOrontea\n_START_PARAGRAPH_\nOrontea on Antonio Cestin s\xc3\xa4velt\xc3\xa4m\xc3\xa4 kolmin\xc3\xa4yt\xc3\xb6ksinen dramma musicale, joka sai ensi-iltansa vuoden 1649 karnevaalikaudella Venetsian Teatro Santissimi Apostolissa. Oopperan libreton kirjoitti Giacinto Andrea Cicognini. Teos kuuluu 1600-luvun loppupuolen esitetyimpiin oopperoihin ja sit\xc3\xa4 esitettiin jopa Pohjois-Saksassa 1670-luvulla. Teoksen aaria All'idol mio sis\xc3\xa4ltyy laulunopetuksessa keskeiseen Arie Antiche -kokoelmaan ja siten se kuuluu monien laulajien ohjelmistoon."